
PRAVILA VEDENJA DIJAKOV[footnoteRef:1]  [1:  Oblika dijak (za moški spol) je v tem besedilu uporabljena tudi za osebe ženskega spola (dijakinje).
] 

OBVEZNE IZBIRNE VSEBINE/INTERESNE DEJAVNOSTI/AKTIVNO DRŽAVLJANSTVO


DIJAKOVE DOLŽNOSTI IN OBVEZNOSTI

1. Dijak se je dolžan vesti skladno s Šolskimi pravili[footnoteRef:2], še posebej pa naj: [2:  Dokument Šolska pravila Gimnazije in zdravstvene šole so dostopna na spletni strani šole (http://pri3.splet.arnes.si/files/2020/03/%C5%A0olska-pravila-GZ%C5%A0-.pdf). Usklajena so s Pravilnikom o šolskem redu v srednjih šolah (https://pisrs.si/pregledPredpisa?id=PRAV13431). ] 

· upošteva navodila spremljevalcev in vodičev,
· sodeluje pri  vseh dejavnostih ekskurzije,
· skrbi za svojo varnost in varnost drugega,
· varuje in odgovorno ravna s svojo in tujo lastnino, 
· skrbi za čisto okolje (avtobus, sobe, narava itd.),
· spoštuje pravice sošolcev, učiteljev in drugih ter se do njih spoštljivo vede,  
· s svojim vedenjem prispeva  k ugledu šole,
· spremljevalca obvesti o vsakršnem neobičajnem dogodku,
· ima ustrezno opremo in oblačila.
2. Tudi v prostem času:
· je dijak dolžan paziti na svojo varnost in varnost drugega,
· se nikjer ne zadržuje sam, temveč obvezno v paru ali skupini in 
· med nočnim počitkom (razen v nevarnosti) ne zapušča nastanitvenih prostorov. 

STROGE PREPOVEDI 

· uživanje alkoholnih pijač in drugih prepovedanih substanc,
· prinašanje, posedovanje, ponujanje ali prodajanje alkohola in drugih prepovedanih
substanc,
· prinašanje in posedovanje predmetov, ki ogrožajo varnost in zdravje ljudi ter
premoženja,
· psihično in fizično nasilje.		

Če dijak obveznosti in dolžnosti ne izpolnjuje in če ne upošteva strogih prepovedi, krši Šolska pravila Gimnazije in zdravstvene šole, kar je temelj za izrekanje vzgojnih ukrepov. 

S tem, da dijak stori dejanje, ki sodi med težje kršitve Šolskih pravil, ogroža varnost cele skupine in/ali jo ovira, zato so spremljevalci o tem prisiljeni obvestiti njegove starše/skrbnike.

Od trenutka dalje, ko so starši/skrbniki obveščeni o prekršku svojega otroka, se vključijo v aktivno sodelovanje z odgovornim spremljevalcem in prevzamejo soodgovornost za svojega otroka. Po potrebi poskrbijo za predčasen odhod otroka domov, da lahko spremljevalci v nadaljevanju varno skrbijo za ostale dijake v skupini.
Predčasen odhod dijaka domov je možen:
· s starši tako, da ti pridejo ponj,
· s taksi službo ali drugim javnim prevozom, pri čemer starši prevzemajo odgovornost za otroka in stroške prevoza.

Starši/skrbniki so pred vsako dejavnostjo dolžni spremljevalce obvestiti o morebitnih posebnostih ali boleznih dijaka (npr. epilepsija, diabetes). Šola in spremljevalci niso odgovorni za krajo, izgubo ali poškodbo lastnine, ki bi jih povzročili dijaki.

IZJAVA DIJAKA/DIJAKINJE

Podpisani/-a dijak/-inja ___________________________________________ iz oddelka ________ sem 
        				Ime in priimek dijaka/dijakinje
seznanjen/-a 	s pravili vedenja, navedenimi v dokumentu. Obvezujem se, da bom pravila upošteval/-a ter sprejemam vso odgovornost za svoja dejanja. 

Podpis dijaka/-inje: _________________________

IZJAVA STARŠA ALI SKRBNIKA

Podpisani/-a ____________________________________________ se strinjam, da je moj otrok vključen v  					Ime in priimek starša
vse dejavnosti v okviru obveznih izbirnih vsebin, interesnih dejavnosti in dejavnosti aktivnega državljanstva v šolskem letu 2026/2027.

S podpisom:
· soglašam, da me v primeru, ko otrok naredi nekaj, kar po šolskih pravilih velja za težjo kršitev (ko ne upošteva strogih prepovedi), spremljevalci v najkrajšem možnem času o tem obvestijo,
· se obvezujem, da bomo od trenutka dalje, ko smo starši obveščeni o prekršku svojega otroka, aktivno sodelovali z odgovornim spremljevalcem in prevzeli soodgovornost za svojega otroka,
· se zavezujem, da bomo starši ob morebitnem otrokovem predčasnem odhodu domov, v nadaljevanju prevzeli vso odgovornost za svojega otroka in poravnali stroške njegovega prevoza do doma in
· soglašam, da v primeru predčasne vrnitve otroka domov zaradi razloga, ki je na njegovi strani, starši ne bomo imeli zahtevka glede povrnitve stroškov ekskurzije.

Podpis staršev/skrbnikov: ___________________________________	
Dosegljivi na tel. št.: ________________________________________       
Kraj in datum: _________________________        

Izjavi veljata za vse dejavnosti v okviru obveznih izbirnih vsebin, interesnih dejavnosti in dejavnosti aktivnega državljanstva v šolskem letu 2026/2027.                         

